Top Hat

Top Hat er en amerikansk screwballkomedie og filmmusikal fra .

Fred Astaire spiller danseren Jerry Travers, som reiser til London for å spille hovedrollen i showet til Horace Hardwick (Edward Everett Horton). Der forsøker han å forføre den vakre Dale Tremont (Ginger Rogers). Eric Blore, Erik Rhodes og Helen Broderick har biroller.

Lydsporet ble komponert av Max Steiner, mens Irving Berlin skrev sangtekstene. Filmen introduserte klassikerne «Top Hat, White Tie and Tails» og «Cheek to Cheek», som senere har blitt tolket av flere artister.

Handling 
En kjent amerikansk danser, Jerry Travers (spilt av Fred Astaire) reiser til London for å opptre i et show produsert av Horace Hardwick. Når han forsøker å praktisere en rutine på hotellrommet sitt, vekker han Dale Tremont (spilt av Ginger Rogers) i etasjen under. Hun stormer ovenpå for å klage over bråket - hvorpå Jerry blir umiddelbart forelsket i henne, og begynner å forfølge henne over hele London.

Medvirkende 
 Fred Astaire som Jerry Travers
 Ginger Rogers som Dale Tremont
 Edward Everett Horton som Horace Hardwick
 Erik Rhodes som Alberto Beddini
 Helen Broderick som Madge Hardwick
 Eric Blore som Bates
 Lucille Ball som blomsterselger
 Gino Corrado som hotellansatt
 Leonard Mudie som blomsterselger
 Dennis O'Keefe som mann i heisen
 Tom Ricketts som servitør

Anerkjennelse 
Det amerikanske filminstituttet (AFI) har kåret Top Hat til tidenes 15. beste filmmusikal fra USA. Låten «Cheek to Cheek» ligger også på AFIs sangliste. Den ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

Referanser

Eksterne lenker 
 

Filmmusikaler fra USA
Filmer fra 1935
Sort-hvitt-filmer
Engelskspråklige filmer
Romantiske komedier fra USA
Filmer lagt til London
Filmer lagt til Venezia
Filmer basert på skuespill
Filmer bevart i USAs nasjonale filmregister